
Încet, dar sigur, adevărul iese la iveală. „Dumnezeu 
nu bate cu parul!” 


Cu ani în urmă, un fost ofițer a predat lui Nicolae 
Ceausescu agenda lui Carol al II-lea - ţinută în secret 
decenii la rand - în paginile căreia Maresalul lon 
Antonescu şi-a consemnat impresiile fierbinţi ale orelor 
petrecute în camera-seif, unde fusese închis de regele 
Mihai. Preşedintele de atunci al României nu a distrus-o. 
A dat ordin să fie păstrată pentru posteritate. Prin 
amabilitatea regretatului profesor Gheorghe Buzatu, 
portalul Ziariştii online şi revista ART-EMIS, au publicat 
conţinutul însemnărilor Mareşalului, acestea fiind 
accesibile publicului larg. Astăzi, vă prezentăm un 
document inedit despre Marea Trădare Naţională de la 
23 august 1944. Devin vizibile apucăturile de maidan şi 
ambițiile nefaste ale unui rege infantil şi lipsit de 
demnitate. Vă reamintim că - excluzând longeviva 
relicvă regală, TOŢI ceilalţi participanţi şi/sau implicaţi în 
complotul de la 23 august 1944 au trecut în altă lume în 
împrejurări tragice, neclare, ori şi-au găsit sfârşitul în 
temnitele unde au fost trimişi şi schingiuiti de către 

slugile alogene ale sovietelor. Acest text inedit este 
#1 / da dia BS he a partial reprodus dupa transcrierea inregistrarii pe placa 
a ceea ce s-a întâmplat in ziua de 23 august 1944 în 
Salonul Galben de la Palatul Regal. Documentul aflat în Arhivă, Fond C.C. al PC.R., Secţia 
Cancelarie, Dosar 215/1944 ne-a fost pus la dispoziţie de domnul Mircea Vâlcu Mehedinţi. (lon 
Măldărescu) 


„O palmă dată poporului român şi istoriei acestui neam. Un scuipat în obraz, pe care 
cotropitorul ţării l-a folosit în loc de stampila’[2] 


23 august 1944 reprezintă unul dintre momentele jenante din istoria românilor. Ce n-aş da să-l pot 
contrazice pe scriitorul Ştefan Dumitrescu care afirmă că „suntem un popor axiofag, care ne 
distrugem, ne mâncăm singuri valorile”? Tot el, referindu-se la acel ruşinos 23 august, scria: 
„..-.Mareşalul avea să fie arestat de un putoi de rege, care nu-şi ştersese nici casul de la gură... Cand 
au aflat că Regele şi tampitii cu care a făcut el treaba asta, l-au arestat pe Antonescu, ruşilor nu le-a 
venit să creadă... Ce, ăştia sunt nebuni, îşi bat joc de noi? Cum adică să-l aresteze pe Mareşal şi să 
ni-l dea legat, pentru ce ne fac ei cadoul ăsta? [...] aşa suntem noi deştepţi în istorie, le facem 
duşmanilor de moarte cadouri şi tot noi le plătim după aceea. [...] Aceia care l-au arestat pe Maresalul 


lon Antonescu, pentru că, în infantilismul lor au crezut că pentru aceasta li se vor înălța statui, au 
săvârşit una dintre cele mai mari ticăloşii. Ei s-au manjit pentru totdeauna de sânge şi dezonoare” [1] 
Mai târziu, abjectia de proces înscenat Mareşalului în 1946 de către aşa numitul Tribunal al Poporului 
şi derulat sub regie străină, în stilul execuțiilor sumare[...]. 


„În dimineaţa zilei de 22 August, trupele rusești erau la 20 km de Bolgrad, 10 km de Bârlad și 5 de 
Bacău. Dezastrul total se apropia cu pași repezi, iar pe front armatele române, în fata retragerii 
germane se predau sau atacau pe germani. În București, Mareșalul Antonescu discuta cu Clodius 
ultimele amănunte privind încheierea unei convenții comerciale, care nu era altceva decât o crimă, 
căci procentele de cereale, oleaginoase si petrol erau sporite, iar resursele nu mai puteau fi 
asigurate, fata de perspectiva pierderii teritoriului într-o cadență uluitoare. În aceste împrejurări am 
vizitat, la ora 11 2 a.m., pe atasatul militar al Turciei, rugându-l să comunice din partea opoziţiei unite, 
printr-un cod stabilit între blocul national și aliaţi, întrebarea pe care o adresam celor trei mari puteri si 
anume: 

1. Admit naţiunile unite ca România să declare în mod unilateral, în termen de trei zile (respectiv până 
în seara de 24 august, ora 24.00) că încetează lupta? 

2. Admit naţiunile unite ca această declaraţie să fie făcută de încă Mareșalul Antonescu? Puneam 
această întrebare pentru că răspunsul afirmativ ar fi putut înlătura calificarea celor doi Antonesti drept 
criminali de război. 

3. Pot naţiunile unite să ne dea un răspuns încă în cursul zilei de 22 august? 

Cifrul a fost expediat la Cairo și Ankara, primul la ora 12.40, al doilea la ora 14.00. La ora 17.00 
atașatul militar al Turciei a remis secretarului meu răspunsul: 

1. Punctul 1 din chestionarul blocului democratic este admis fără rezerve, cu adăogirea că o notă 
scrisă va trebui remisă de Ministrul României la Ankara, celor trei ambasadori ai Naţiunilor Unite, în 
cel mult 24 ore de la proclamația adresată prin Radio, românilor. 

2. Se admite Mareșalul Antonescu, însă guvernul va trebui să se retragă după încheierea armistițiului 
și semnarea lui la Moscova. Prin aceasta, aliaţii renunţă la calificarea de criminali de război, cu 
conditiunea ca cei doi Antonesti să recunoască, în preambulul armistiţiului, înfrângerea și să semneze 
actul. 

3. Se insistă că este ultima ocazie de a ne asigura un viitor demn de vechile prietenii ce le-am avut cu 
aliaţii și de memoria lui Titulescu. 

La ora 17.15 blocul democratic a luat cunoștință de răspuns, hotărând a face imediat demersurile 
necesare pe lângă Mihai Antonescu și a se obţine o întrevedere cu Mareșalul Antonescu. În același 
timp am trimis pe domnul Bebe Brătianu la Rege, pentru a-L pune în curent cu evoluţia situației. 
Condiţiile armistițiului erau: 

1. Teritoriale - frontiera din 1940. 

2. Demobilizarea a % din armată, iar 20 divizii să ocupe Ardealul de Nord. 

3. Economice - 1.000.000.000 plătibili în 4 ani în mărfuri. 

4. Politice - garnizoane în Moldova în orașele capitală de judeţ pe timp de 5 ani. 

Fiecare punct avea mai multe paragrafe ce urmau a fi discutate la Moscova. 

La ora 19, Regele mi-a comunicat prin secretarul său că a obţinut suprimarea garnizoanelor, 
reducerea efectivelor pentru Ardeal și că de urgenţa încheierii armistiţiului depind îmbunătățirile 
condiţiilor economice și financiare. În ce privește chestiunea reactiunei germane, întrucât ea nu 
fusese pusă de Aliați, urma să se ceară ca germanii să părăsească tara în 7 zile, iar la prima 
agresiune să declarăm Germaniei război. Blocul Democratic a aprobat raportul și a hotărât facerea 
ultimului demers pe lângă guvern. 

La ora 20, Mihai Antonescu a fost primit de domnul C. Brătianu, declarându-se în totul de acord cu 
hotărârile luate și luându-și angajamentul să convingă pe Mareșal de a nu pierde ultima ocazie de a 
se salva. 


La ora 23, spre surprinderea mea, am fost rugat de o voce la telefon să nu părăsesc casa, întrucât 
într-un sfert de oră urma să fiu vizitat de o persoană amică. Am așteptat la poartă, nerăbdător să aflu 
un moment mai devreme cine putea fi. Am fost stupefiat să văd pe Rege, însoțit de un caporal din 
Regimentul de Gardă Călare. Mi-a declarat zâmbind că a „șters-o” prin dos si a luat un camarad cu 
el, ca să-l conducă, întrucât acesta știe strada unde locuiesc, deoarece fusese curier la Corpul 
Cavalerilor și îmi adusese pe vremuri o corespondenţă. Regele era îmbrăcat în pullover, cu pantaloni 
golf, cu capul gol (într-adevăr avea capul „gol” - n.n.), si de la staţia Scala venise cu tramvaiul 16 la 
clasa a 2-a, trecând pe platforma din fata a unui vagon deschis, biletul nu și l-a cumpărat El, ci 
caporalul le-a cumpărat pe amândouă. Intrând în biroul meu, l-am lăsat pe caporal împreună cu soţia 
mea și cu secretarul care aștepta telefonul de la Mihai Antonescu. 

Regele mi-a declarat deschis că se teme ca lăsând pe Antonești să semneze armistițiul, aceștia vor 
încerca să se cramponeze de putere, ceea ce nu mai poate admite. Mi-a indicat și a insistat asupra 
faptului că nu are nici o încredere în Antonesti si că El personal și-a ales garda pentru sine de 23 
august, înarmând suplimentar gradatii si a adăugat că și-a luat toate măsurile ca lovitura să 
reușească, însă trebuie grăbită, și terminată chiar a doua zi. lar motivul adevărat pentru care venise 
era următorul: să se constituie chiar în acea noapte un nou guvern, pentru orice eventualitate. În fata 
insistentei Regale, am chemat pe domnii Dinu Brătianu și Pătrășcanu, arătându-le situaţia. Am promis 
Regelui că la ora 7 %2 din a doua zi, va avea lista guvernului și am plecat apoi insotindu-l pe jos până 
la Fundaţia unde Regele a trimis pe caporal înainte și apoi s-a strecurat după el, prin aripa 
neterminată. Probabil că se intelesese cu sergentii din postul de la stradă si cu ostașii din garda. 

La înapoiere, soția mi-a comunicat că în convorbirea avută cu caporalul ce insotise pe Rege, acesta 
i-a declarat că pe tot parcursul distanţei de la Palat la mine, Regele I-a înjurat pe Mareșal si pe soţia 
sa, gratificându-l cu diverse epitete foarte „populare. 

La ora 1.00 am primit o comunicare telefonică de la Mihai Antonescu, care mă anunţa că Mareșalul, 
în urma expunerii sale și a vizitei domnului Mihalache, a hotărât convocarea unui consiliu de miniștri 
plini pentru 23 august ora 10, unde sunt rugat să iau parte ca delegat al Blocului Democratic. 

La ora 2.00, într-o scurtă vizită la domnul C. Brătianu, am aflat că guvernul era constituit și gata să 
facă fata oricărei eventualitati (Se va intercala lista). Am remis lista secretarului meu, care a inaintat-o 
la Palat, la ora 7 dimineaţa; în același timp i-a remis-o Regelui și generalului Sănătescu. 

La ora 10.00 m-am prezentat la Preşedinţie. La ora 10 4 a sosit și Mareșalul, încruntat, cu cravașa în 
mână, răspunzând rece și distrat la plecăciunile ce | se făceau. Luau parte la Consiliu: Mihai 
Antonescu, |.Petrovici, Atto Constantinescu, Petre lonescu, |. Marinescu, Marian, General Steflea, 
Piky Vasiliu, Col. Elefterescu etc. Redau textual discutiile urmate: 

Mareșal lon Antonescu: Domnilor, domnii din opoziţie au găsit de cuviinţă sa se constituie în bloc si 
să trateze pacea peste capul Guvernului. Recunosc, este un act de curaj, dar răspunderea o are 
Mareșalul lon Antonescu, singurul care are drept să aprecieze asupra chestiunei de a se încheia sau 
nu un armistițiu cu U.R.S.S. Nu D-lor (arătând spre mine și ridicând tonul) și probabil complicele 
dumnealor, Regele D-lor de la Sinaia, au a se amesteca în această chestiune. Apoi, ironic: și au aerul 
să-și spună, uite te salvăm si pe dumneata, numai grabeste și încheie armistițiul. Nu domnilor, 
Mareșalul Antonescu nu are nevoie să fie salvat. El e tare si e patriot. 

Am aruncat o privire lui Mihai Antonescu și la gestul său, arătând că și el e surprins de atitudinea 
Mareșalului, m-am sculat și am întrebat: Aceasta este atitudinea Dvs. definitivă? 

Maresalul: Așteaptă, ai răbdare, ce, ai vreun interes? 

Dinu Brătianu: Da, al ţării și dacă D-ta crezi ca este timp de circ, te rog să dai reprezentatia pe 
frontul care a ajuns la 250 km de noi și mâine va fi la 150 km. Îţi repet, aceasta este hotărârea D-tale? 
Pentru că nu D-ta ai ultimul cuvânt. 

Mareşalul: Tăcere: Domnilor, ca să nu se spună că sunt încăpățânat, voi oferi Rusiei un armistițiu. 
Voi preveni si Germania. Si cum sunt sigur că vor refuza să discute cu mine, astfel voi avea 


descărcarea de a duce războiul până la ultimul om (strigând) până la capăt (răcnind) până la victoria 
finală a Axei. Tăcere mormântală. Apoi: Ei, ești mulțumit, Domnule Brătianu? 

Eu: Nu. Dar nu înțeleg să discut cu D-ta în fata Consiliului. În acest moment Mihai Antonescu este 
chemat afară. Înapoindu-se anunţă pe Mareșal că Regele dorește să-l vadă. 

Maresalul: Sa mă lase în pace. Spuneti-i că acum am o altă treabă mai importantă de facut decât sa 
mă duc la Palat. Apoi, cu un gest măreț, m-a invitat într-o cameră alăturată, unde a urmat următoarea 
convorbire: 

Maresalul: De ce ești nemulțumit? 

Eu: Domnule Mareșal, ţi s-a spus că Aliaţii admit să discute cu D-ta și că, consecinţa pentru D-ta este 
că scapi de răspunderea crimei de război. Cum vrei D-ta să anunti Germania? D-ta ai fi putut face 
aceasta daca ai fi avut siguranţa ca ti se respinge oferta; atunci, da, nu ai fi avut altă ieșire, desi te 
previn, că dacă aliaţii refuzau să discute cu D-ta, toate măsurile erau luate. Sunt împuternicit de cele 
patru partide, să-ţi comunic că D-ta nu ai altceva de facut decât sa executi ceea ce ti se cere. Daca 
anunti Germania, tin să-ţi fac serviciul să te anunţ că armata din Moldova va ridica armele împotriva 
Germaniei. (În acest moment Gen. Şteflea anunţă că a căzut Bolgradul, Morlenii și că rușii sunt în 
împrejurimile Bacăului). 

Maresalul: Bine; dati-mi răgaz până la ora 2, cand voi merge la Rege să tratez. 

Eu: Ce să tratezi? Ascultă, domnule Mareșal, suntem oameni serioși sau ne jucăm cu soarta țării? 
Maresalul: Aveţi cuvântul de onoare al Mareșalului Antonescu, că nu voi anunța Germania, daca mi 
se garantează securitatea mea, și știi că Mareșalul nu-și calcă cuvântul. 

Eu: Însuși Regele vă garantează securitatea. Vă veţi putea adăposti la Palat, dacă aveți temeri. 
Maresalul: Și soția mea? 

Eu: Si. 

Maresalul: Bine. La 2, la Palat. M-a condus la usa. 

Când am ieșit cu mașina de la Preşedinţie, caporalul care îl insotise pe Rege, a facut semne șoferului 
să oprească. S-a urcat în mașină și mi-a comunicat să merg la stăpânul său. Regele, foarte furios, 
îmi comunică grav că s-a gândit să-l cheme pe Mareșal ca să-i ceară să termine mai curând. 
(Probabil primise alte instrucţiuni de la Moscova - n.n.). l-a răspuns obraznic. L-am calmat, apoi mi-a 
spus: 

Regele: Să știi că am să-l oblig să trimită telegrama cifrată chiar din biroul meu, ca să mă asigur, și 
apoi, imediat, cât nu se termină emisiunea la Radio, să dăm un comunicat sobru, iar seara voi citi 
Proclamaţia. Nu cumva crede că o va da el... 

Am aprobat soluţia și am plecat s-o comunic Blocului, care o adoptase pe loc. 

La ora 2 2 am primit un telefon de la Palat. Mareșalul nu sosise. Am plecat imediat la Snagov, unde 
am găsit pe Mareșal furios. Cu mare greutate l-am convins să plece la 3 % la Palat, împreună cu Ica 
Antonescu. 

La ora 4.00, când oaspeţii intrau pe poarta Palatului, nu mai funcţiona nici un telefon între Palat și 
oraș, afară de al D-lui C. Brătianu, unde ne aflam toți. Legăturile cu Snagovul fuseseră tăiate. 
Surprinderea noastră a fost totală. (Regele își luase toate măsurile să nu poată fi stingherit în 
arestarea premeditată a Antonestilor, indiferent de răspunsul pe care l-ar fi primit de la aceștia. 
Regele deja primise ordin, de la Moscova, să-i aresteze pe cei doi - n.n.) 

La ora 4 %, un telefon de la Palat previne pe D-l C. Brătianu ca D-l General Sănătescu cheamă pe 
toți miniștrii din guvernul constituit în noaptea precedentă. Stupoare. 

La ora 5.00, toţi miniștrii erau strânși în sala de așteptare. 

La ora 5 % a apărut, fără nici un protocol, Regele, care le-a spus: 

Regele: Domnilor, luati-va posturile în primire și socotiti-va în Consiliu de Miniștri Extraordinar, sub 
președinția Mea. Antonestii au fost obraznici și i-am arestat. S-a terminat cu era lor. Nu puteţi depune 
jurământul, căci trebuie desființat Decretul 3072. Nu-mi cereti amănunte. Am înregistrat pe placă 
convorbirea cu Antonestii și nu veţi mai avea nevoie de nici o lămurire mai mult. Si acum, la lucru. 


Rolul meu de purtător de cuvânt al opoziţiei luase sfârșit. După ce mi-au mulţumit, Regele mi-a făcut 
din ochi și m-a condus la ușa hall-ului. Acasă l-am găsit pe Generalul Arhip, care mi-a povestit 
următoarele: 

Generalul Arhip: La ora 5 7 l-am primit pe Generalul Dobre, care fusese prevenit că Mareșalul a 
plecat la Palat și că miroase că se va petrece ceva. În cazul când la ora 5 % n-a ieșit de la Palat, el, 
Dobre, va lua măsuri pentru a-l înlesni plecarea de la Rege. 

La ora 5 2 Gen. Dobre s-a prezentat Gen. Ahip, căruia i-a declarat că Mareșalul s-ar părea că a fost 
deținut cu forța la Palat si că trebuie ca Statul Major să ia măsuri de salvare. Generalul Arhip i-a 
răspuns: Dacă Mareșalul este reţinut cu forța la Palat, aceasta înseamnă ca a pierdut încrederea 
Regelui si a ţării. Cum iti închipui D-ta că o să încercuiesc Palatul si pe șeful Armatei (Regele) ca să 
salvez un particular? 

Eu: Generalul Dobre a plecat cu coada în jos. Astfel s-a terminat domnia Antoneștilor. Printr-un curaj 
de nedescris.Regele lucrând pe cont propriu, ajutat numai de ostași (15 la număr - n.n.) a pus la 
punct o întreagă rețea de microfoane, aparate de înregistrat, montate de Rege și subordonații săi, 
arme automate subtilizate de la unitate, sonerii sub biroul Regal, toate cu scopul de a se dovedi, în 
fata istoriei, ședința istorică din după amiaza zilei de 23 august 1944. 


Audienta Mareșalului și a lui lca Antonescu după înregistrarea pe plăci[3] 


Mareșalul: Să trăiești, Majestate! (Se aude și vocea lui Mihal Antonescu spunând ceva asemănător). 
Regele: Domnilor, nu este timp de pierdut, ati adus tara, cu toate reprezentările ce v-am facut, într-o 
situație din care numai încetarea imediată a luptei și gonirea germanilor din tara, o pot salva. 
Mareșalul: Majestatea sa se înșeală... 

Regele. Mai întâi obișnuiește-te să vorbești cuviincios. Ce-i aia, Majestatea Ta? 

Mareșalul: Majestatea Ta... 

Regele: Voastră. 

Mareșalul: Voastră, dacă vreți. 

Regele: Nu că vreau, trebuie. 

Mareșalul: Astăzi sunteţi nervos. 

Regele: Da, pentru că D-ta când te-am chemat azi dimineaţă m-ai tratat ca pe un nimic (dând cu 
pumnul în masa). Nu-ţi permit să-ţi arogi drepturi asupra persoanei mele. Crezi D-ta că am să admit 


să mi se uzurpe prerogativele si eu să asist ca un incapabil la sfaramarea țării mele?Mareșalul: Dar 
cine o sfarama? 

Regele: Voi toți si când vă chem, nu aveţi timp pentru Regele ţării. 

Mareșalul: Voiam să vă spun ca vă inselati dacă credeți că salvați tara printr-un armistițiu. 

Regele: Nu v-am chemat să-mi faceţi observaţii și să vă dati păreri. Scopul pentru care v-am chemat 
este să trimit de aici, din biroul meu, telegrama alăturată, privind încetarea ostilităţilor cu naţiunile 
aliate. Urmează o pauză, apoi: 

Mareșalul: Citește Domnule Antonescu și vezi, crezi că Mareșalul poate trimite o telegramă ca asta? 
Ica: Cine a făcut-o? 

Regele: Ce vă privește. Dacă n-o dati o dau eu. 

Mareșalul: Cum vă puteți închipui că Mareșalul poate trăda aliații germani și a se arunca în braţele 
Rusiei? 

Regele: Cine trădează, Domnule? Dumneata sau nemţii. Dumneata ai garantat frontiera Germaniei 
sau Germania pe a României. Dacă e garanţia pe Milcov, pe Argeș, (strigând) pe Olt? 

Mareșalul: Nu sunt surd. De ce strigati? 

Regele: Ba ești. Altfel ai fi auzit vuietul ţării. Scurt: Domnule Mareșal, dai telegrama sau nu? 
Marerșalul: Nu! Așa, nu! 


Regele: Dar cum? 

Mareșalul: Să iau contact cu Germania? 

Regele: Ce e. Ne târguim aici, Domnule Antonescu. 

Mareșalul: Mareșal Antonescu. 

Regele: Domnule Antonescu, de patru ani îmi uzurpi drepturile. N-ai avut nici încrederea, nici 
simpatia mea. De patru luni lucrez cu opoziția să salvez ţara. Mă crezi, o știu bine, un copil bâlbâit 
și prost. Dar aceasta o vor judeca românii mei. Dar dacă crezi că sunt trădător vei încerca cea mai 
cumplită deziluzie. Sunt Regele ţării si al D-tale. Vreau să scap tara și (lovind cu pumnul în birou) 
nimeni și nimic nu-mi poate sta împotrivă. 

Mareșalul: Majestatea Voastră este tânăr și fără experienţă. 

Regele: Suferinta este o experienţă. 

Mareșalul: Nu poţi dispune de ţară dacă... 

Regele: Sunt șeful armatei și ordinul Meu a fost dat. 

Mareșalul: (violent). Ce ordin? Stie Măria Ta că Majestatea Ta ar putea pierde Tronul? 


Regele: Mă ameninti? Dumneata pe Mine? Te-am adus Eu la carma? Crezi că mai ai puterea sa 
ordoni aici? Și D-ta, D-le Mihai Antonescu, faci cauză comună cu șeful D-tale? 

Ica: Majestate, comiteti o eroare și o imprudenta judecând astfel pe Mareșal. 

Regele: D-ta dai sau nu telegrama? 

Ica: D-l Mareșal trebuie să hotărască. 

Regele: Aici și de aici înainte hotărăsc Eu. V-am oferit prilejul să vă salvați și pe voi. Am vrut să vă 
adăpostesc chiar. Vă voi adăposti și acum, dar în beciu. Domnilor, sunteţi arestați! 

Se aud zgomote de pași, uși deschise și strigăte: Sus mâinile! 

Mareșalul: Cum, eu mareșalul ţării... 

Regele: Vax! Luati-i de aici. Să vie generalul Sănătescu. 


Nota: Vă invităm să citiţi volumele apărute sub titlul „Distrugerea şi cucerirea României fără război”, vol. I-IV, Bucuresti, 
Ed.MVM, 2011-2012 (1.700 pag.) - autor Mircea Valcu-Mehedinti. 


[1] Ştefan Dumitrescu, Delirul, vol.I, Râmnicu Vâlcea, Ed.Fortuna, 2004 
[2] Ibidem 
[3] Fond C.C. al P.C.R. - Secţia Cancelarie - Dosar 215/1944 


Evaluare: ® % % 4 ® 

